CKP แรงสุดในรอบ 1 ปี โบรกฯ มองรายได้ธุรกิจไฟฟ้ามั่นคง ชูเป้า 3.18 บ.
CKP บวก 1.36% สูงสุดในรอบ 1 ปี มองรายได้ธุรกิจไฟฟ้ามั่นคง ชูเป้า 3.18 บ. ล่าสุด ณ เวลา 10.57 น. ราคาอยู่ที่ 2.98 บาท บวก 0.04 บาท หรือ 1.36% มูลค่าซื้อขาย 209.66 ล้านบาท
28 มิ.ย. 2559

ผู้สื่อข่าวรายงานว่า ราคาหุ้นบริษัท ซีเค พาวเวอร์ จำกัด (มหาชน) หรือ CKP ล่าสุดณ เวลา 10.57 น. ราคาอยู่ที่ 2.98 บาท บวก 0.04 บาท หรือ 1.36% สูงสุด 3.04บาท ต่ำสุด 2.94 บาท ด้วยมูลค่าซื้อขาย 209.66ล้านบาท ขณะที่ดัชนีตลาดหุ้นไทยโดยรวมบวก 0.22%

โดยราคาหุ้นปรับตัวขึ้นแรงสุดนับตั้งแต่วันที่ 26 มิ.ย.58 ราคาปิดอยู่ที่ 2.98 บาท ขณะที่ราคาหุ้นบวกต่อเนื่อง 4 วัน นับตั้งแต่ราคาหุ้นอยู่ที่ระดับ 2.66 บาท เมื่อวันที่ 23 มิ.ย. 59
บล.เอเชีย เวลท์ ประเมินราคาเป้าหมาย CKP อยู่ที่ 3.18 บาท (จุด Stop Loss อยู่ที่ 2.56 บาท)
ขณะเดียวกัน บล.ทรีนีตี้ มอง CKP อยู่ในธีมการลงทุนและหุ้นที่น่าสนใจสำหรับการลงทุนในไตรมาสที่ 3 ประเมินเป็นหุ้นที่อยู่ในกลุ่มโรงไฟฟ้าที่มีฐานรายได้มั่นคง